section_heading: Opis
paragraph_text: Dvorac Hellenbach jedan je od rijetkih dvoraca u kojemu se uspio sačuvati kontinuitet življenja i povijesni ambijent unutrašnjeg uređenja iz 19. stoljeća. Dvorac je sagrađen u klasicističkom stilu 1786. godine, prema dataciji zapisanoj na ukrasnoj štukaturi u unutrašnjosti. Dao ga je sagraditi grof Petar Sermage 1786. godine, a od 1840. je u vlasništvu obitelji Hellenbach.